Държавен вестник, бр. 74, 2019 г., стр. 5

БРОЙ  74	
Д Ъ Р Ж А В Е Н  В Е С Т Н И К 	
СТР.  5  
ПОСТАНОВЛЕНИЕ № 233 
ОТ 18 СЕПТЕМВРИ 2019 Г.
за приемане на Правилник за дейността, 
структурата и организацията на Държавна 
агенция „Електронно управление“
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник за 
дейността, структурата и организацията на 
Държавна агенция „Електронно управление“.
Заключителни разпоредби
§ 1. Отменя се Правилникът за дейността, 
структурата и организацията на Държавна 
агенция „Електронно управление“, приет с 
Постановление № 274 на Министерския съвет 
от 2016 г. (ДВ, бр. 86 от 2016 г.).
§ 2. В срок един месец от обнародването на 
постановлението председателят на Държавна 
агенция „Електронно управление“ утвърждава 
длъжностното разписание на Агенцията.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет:  
Росен Кожухаров
ПРАВИЛНИК
за дейността, структурата и организацията на 
Държавна агенция „Електронно управление“
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С правилника се уреждат дей-
ността, функциите, структурата, числеността 
на служителите и организацията на работата 
на Държавна агенция „Електронно управле-
ние“, наричана по-нататък „Агенцията“, и на 
нейните административни звена.
(2) Агенцията е юридическо лице на бю-
джетна издръжка със седалище в гр. София.
(3) Агенцията е администрация, която 
подпомага председателя при осъществяване 
на правомощията му, осигурява технически 
дейността му и извършва дейности по адми-
нистративното обслужване на физически и 
юридически лица.
Г л а в а  в т о р а
ПРЕДСЕДАТЕЛ НА ДЪРЖАВНА АГЕН-
ЦИЯ „ЕЛЕКТРОННО УПРАВЛЕНИЕ“
Раздел I
Общи положения
Чл. 2. (1) Председателят на Агенцията е 
едноличен орган на изпълнителната власт, 
който ръководи и представлява Агенцията.
(2) Председателят на Агенцията е първо­
степенен разпоредител с бюджет.
(3) При осъществяване на своите функции 
председателят на Агенцията се подпомага от 
заместник-председатели.
(4) Функциите на председателя на Агенци-
ята в негово отсъствие от страната или когато 
ползва законоустановен отпуск, се изпълняват 
от определен от него със заповед за всеки 
конкретен случай заместник-председател.
(5) Със заповед председателят делегира 
правомощия на своите заместници и определя 
техните функции и ресори.
Раздел II
Правомощия и функции на председателя
Чл. 3. (1) Председателят на Агенцията 
провежда държавната политика в следните 
области:
1. електронно управление;
2. електронни удостоверителни услуги;
3. електронна идентификация;
4. мрежова и информационна сигурност;
5. инфраструктура за пространствена ин-
формация;
6. информация от обществения сектор в 
машинночетим отворен формат.
(2) При осъществяването на държавната 
политика в областите по ал. 1 председате-
лят на Агенцията изпълнява правомощия, 
възложени му със Закона за електронното 
управление (ЗЕУ), Закона за електронната 
идентификация (ЗЕИ), Закона за електронните 
съобщения (ЗЕС), Закона за киберсигурност 
(ЗКС), с други закони или с акт на Минис-
терския съвет.
(3) Председателят на Агенцията ръководи 
и контролира цялостната дейност на Аген-
цията, в т.ч.:
1. определя и ръководи в стратегически и 
оперативен план изпълнението на целите на 
Агенцията на основата на стратегическите и 
програмните документи в областта на елек-
тронното управление и в съответствие със 
законите и подзаконовите нормативни актове;
2. осигурява функционирането на система 
за ефективно планиране, управление, контрол 
и отчитане на дейността на Агенцията;
3. отговаря за целесъобразното и законосъ-
образното разходване на бюджетните средства;
4. управлява предоставеното на Агенцията 
държавно имущество;
5. осъществява правомощията на орган по 
назначаването съгласно Закона за държавния 
служител и на работодател съгласно Кодекса 
на труда;
6. организира дейностите по възлагането 
на обществени поръчки;
7. утвърждава вътрешни правила, про-
цедури, правилници, стратегии, системи, 
както и други актове и документи, свързани 
с организацията, управлението и контрола в 
Агенцията;
8. в изпълнение на стратегическите цели в 
областта на електронното управление поставя